b'\n_START_ARTICLE_\nStane Jarm\n_START_SECTION_\n\xc5\xbdivljenje\n_START_PARAGRAPH_\nAkademski kipar Stane Jarm je bil rojen v dru\xc5\xbeini z rezbarsko \xe2\x80\x93 podobarsko tradicijo. Po kon\xc4\x8dani osnovni \xc5\xa1oli v Osilnici leta 1946 s sestrino pomo\xc4\x8djo opravi sprejemne izpite na srednji \xc5\xa1oli za umetno obrt v Ljubljani. \xc5\xa0olanje je nadaljeval na ALU, kjer je med letoma 1950 in 1954 \xc5\xa1tudiral kiparstvo pri prof. Zdenku in Borisu Kalinu. Po diplomi se je vpisal na kiparsko specialko in jo leta 1956 uspe\xc5\xa1no zaklju\xc4\x8dil pri prof. Zdenku in Borisu Kalinu.\n_START_SECTION_\nPriznanja in nagrade\n_START_PARAGRAPH_\nLeta 1964 je prejel nagrado Pre\xc5\xa1ernovega sklada, leta 1988 pa \xc5\xa0e\xc5\xa1kovo nagrado za \xc5\xbeivljenjsko delo. Leta 2000 je postal \xc4\x8dastni ob\xc4\x8dan Ob\xc4\x8dine Ko\xc4\x8devja, leta 2007 pa \xc5\xa1e \xc4\x8dastni ob\xc4\x8dan Ob\xc4\x8dine Ribnice. Leta 2001 je dobil Odli\xc4\x8dje sv. Cirila in Metoda, ki ga podeljuje Slovenska \xc5\xa1kofovska konferenca. Leta 2012 je bil kot prvi nagrajen s Priznanjem Ob\xc4\x8dine Ko\xc4\x8devje Deklica s pi\xc5\xa1\xc4\x8dalko Ob\xc4\x8dine Ko\xc4\x8devja.'